CELEX: 62014TN0087
Language: hu
Date: 2014-02-07 00:00:00
Title: T-87/14. sz. ügy: 2014. február 7-én benyújtott kereset – Islamic Republic of Iran Shipping Lines és társai kontra Tanács

28.4.2014   
            
            
               HU
            
            
               Az Európai Unió Hivatalos Lapja
            
            
               C 129/30
            
         2014. február 7-én benyújtott kereset – Islamic Republic of Iran Shipping Lines és társai kontra Tanács
   (T-87/14. sz. ügy)
   2014/C 129/37
   Az eljárás nyelve: angol
   
      Felek
   
   
      Felperesek: Islamic Republic of Iran Shipping Lines (Teherán, Irán); Hafize Darya Shipping Lines (HDSL) (Teherán); Khazar Shipping Lines (Anzali Free Zone, Irán); IRISL Europe GmbH (Hamburg, Németország); IRISL Marine Services and Engineering Co. (Qeshm Island, Irán); Irano Misr Shipping Co. (Teherán); Safiran Payam Darya Shipping Lines (SAPID) (Teherán); Shipping Computer Services Co. (Teherán); Soroush Sarzamin Asatir Ship Management (Teherán); South Way Shipping Agency Co. Ltd (Teherán) és Valfajr 8th Shipping Line Co. (Teherán) (képviselők: F. Randolph QC, M. Lester barrister és M. Taher solicitor)
   
      Alperes: az Európai Unió Tanácsa
   
      Kérelmek
   
   A felperesek azt kérik, hogy a Törvényszék:
   
               —
            
            
               semmisítse meg az Iránnal szembeni korlátozó intézkedésekről szóló 2010/413/KKBP határozat módosításáról szóló, 2013. november 26-i 2013/685/KKBP tanácsi határozatot (HL L 316., 46. o.) és az Iránnal szembeni korlátozó intézkedésekről szóló 267/2012/EU rendelet végrehajtásáról szóló, 2013. november 26-i 1203/2013/EU tanácsi végrehajtási rendeletet (HL L 316., 1. o.) a felperesekre vonatkozó részükben;
            
         
               —
            
            
               állapítsa meg az Iránnal szembeni korlátozó intézkedésekről szóló 2010/413/KKBP határozat módosításáról szóló, 2013. október 10-i 2013/497/KKBP tanácsi határozat (HL L 272., 46. o.) és az Iránnal szembeni korlátozó intézkedésekről szóló 267/2012/EU rendelet módosításáról szóló, 2013. október 10-i 971/2013/EU tanácsi rendelet (HL L 272., 1. o.) alkalmazhatatlanságát;
            
         
               —
            
            
               kötelezze a Tanácsot a felperesek költségeinek a viselésére.
            
         
      Jogalapok és fontosabb érvek
   
   A felperesek „jogellenességi kifogásra” hivatkoznak annak érdekében, hogy az októberi intézkedéseket nyilvánítsák jogellenesnek, amennyiben azok: nem rendelkeznek érvényes jogalappal; sértik a felperesek jogos bizalmát, a célhoz kötöttség, a jogbiztonság és a ne bis in idem elvét, valamint a res iudicatát; az IRISL-lel szemben hátrányos megkülönböztetést valósítanak meg; sértik a felperesek alapvető jogait indokolás vagy arányosság nélkül; sértik a védelemhez való jogukat; valamint a Tanács hatásköreivel való visszaélésnek minősülnek.
   A felperesek a megtámadott intézkedések megsemmisítése érdekében a következő indokokra hivatkoznak.
   
               1.
            
            
               Az első jogalap azon alapul, hogy a megtámadott intézkedéseknek nincs érvényes jogalapjuk.
            
         
               2.
            
            
               A második jogalap azon alapul, hogy a Tanács nyilvánvalóan hibát vétett határozataiban valamennyi felperes felvétele tekintetében.
            
         
               3.
            
            
               A harmadik jogalap azon alapul, hogy a Tanács megsértette a felperesek védelemhez való jogát.
            
         
               4.
            
            
               A negyedik jogalap azon alapul, hogy a megtámadott intézkedések sértik a felperesek jogos bizalmát, valamint a célhoz kötöttség, a jogbiztonság, a res iudicata, a ne bis in idem és a hátrányos megkülönböztetés tilalmának elvét.
            
         
               5.
            
            
               Az ötödik jogalap azon alapul, hogy a megtámadott intézkedések sértik – indokolás vagy arányosság nélkül – a felperesek alapvető jogait, különösen a jóhírnevük és a tulajdonuk tiszteletben tartásához való jogukat.